Jó, hogy vagy! Életvédők Szövetsége

Családi Életre Nevelés CSÉN program
2024-10-28 - 2024-10-31 | Budapest,Damjanich utca 48, D48 Irodaház
Képzés helyszíne: D48 Irodaház, 1071 Budapest, Damjanich u. 48.
Képzés vezetői:

Gécziné Galla Krisztina mentor CSÉN tanácsadó, tanító, life coach – életvezetési tanácsadó, geczinegallakrisztina@eletunkacsalad.hu; Tel: +36 30 961 1468
Dr. Rézné Vitus Csilla mentor CSÉN tanácsadó, mentálhigiénés szakember, az akkreditált CSÉN képzések alapítója reznevituscsilla@eletunkacsalad.hu; Tel: +36 20 950 3425

6 munkanap: 10 tanfolyami óra naponként tervezetten 8:00-17:00-ig ebédszünettel
10-25 fő közötti jelentkezőt tudunk fogadni.
Várjuk mindazon érdeklődő pedagógusok, gyermekekkel, fiatalokkal, családokkal foglalkozó szakemberek, szülők, közösségvezetők jelentkezését, akik a jövő családalapítóinak nevelésére és személyiségfejlesztésére indíttatást éreznek, ehhez módszertani eszköztárukat azonnal használható gyakorlati tudással szeretnék gazdagítani.
Tematika
Felöleli az élet nagy kérdéseivel kapcsolatos témaköröket, melyek a 12 évfolyamon spirálisan építkezve újra és újra megjelennek az életkornak megfelelő módszertani eszköztárral szemléletformálás és készségfejlesztés céllal

1-3. képzés nap témakörei: Csapatépítés – Közösségformálás-Barátság és – Közösség – kirekesztés –előítéletek – Család-Szeretetnyelvek – Érzelmek – Értékesség, értékrend – Önismeret, önértékelés

4-6. képzési nap témakörei: Kommunikáció – Konfliktuskezelés – Devianciák, függőségek prevenciója – Serdülőkor – Szerelem – Felelős párkapcsolat – Szexualitás – Családtervezés – Média, különösen a közösségi média hatása – Pályaorientáció – Krízis – Változások, veszteségek – Megküzdés

Képzés díja:

pedagógusoknak 95 000 Ft/fő (OH által beszámítható 60 kreditpontért, engedély szám: 588/8/2020)
szakoktatóknak 150 000 Ft/fő (IKK által beszámítható 60 képzési óráért, képzési azonosító: 2ÉCS259-31/24)

melyre fenntartói támogatást iskolafenntartók, önkormányzatok, EKIF Irodák részéről kérelmezni kell.
A részvételi díj tartalmazza a képzéshez tartozó Tananyagot, mely 1-12. évfolyamra évfolyamonként kidolgozott kész tanmenetet, a hozzá kapcsolódó óravázlatokat és mellékleteket tartalmazza.
Bemeneti feltétel: elsősorban pedagógus diploma, szakoktatók számára legalább középfokú végzettség, hitoktatók esetében a hitoktatói oklevél, de bármely szak; bármely, a pedagógus munkakör betöltésére vonatkozó, illetve az oktató-nevelő munkát közvetlenül segítő szakképzettség (szociálpedagógus, fejlesztő pedagógus, hitoktató, védőnő, szociális munkás, pszichológus, mentálhigiénés szakember). Vendéghallgatóként a pedagógiai asszisztenseket is fogadjuk, akik nagy segítséget nyújthatnak a CSÉN foglalkozások előkészítésében, és páros óravezetés esetén a pedagógus munkájának támogatásában. Vendéghallgatók (nem pedagógus végzettségűek) esetében középfokú végzettség.
Megelőző szakmai gyakorlat:

Pedagógusoknak: nem szükséges
Szakoktatóknak: 1 év szakoktatói területen szerzett szakmai tapasztalat

Továbbképzési pont: a képzés elvégzésével 60 továbbképzési pont szerezhető meg. A képzés a pedagógustovábbképzési valamint szakoktatói pontok gyűjtésébe is beszámít. Az OH és az IKK rendszerében is nyilvántartásra került. OH engedély szám: 588/8/2020 IKK által nyilvántartott OTR képzési azonosító: 2ÉCS259-31/24
Felnőttképzési szerződés: A képzésre való jelentkezéssel, azaz az elektronikus jelentkezési lap hiánytalan kitöltésével a résztvevő kifejezi szándékát a képzésen való részvételre és a képzővel való szerződéses jogviszony létesítésére a jelen meghívóban, valamint

pedagógusok esetében: OH-PED„BOLDOGABB CSALÁDOKÉRT”® CSÉN Program Módszertani Alapképzés képzési tájékoztatójában rögzített feltételekkel
szakoktatók esetében: IKK-SZAKOKT„BOLDOGABB CSALÁDOKÉRT”® CSÉN Program Módszertani Alapképzés képzési tájékoztatójában rögzített feltételekkel

A Sörédi Teljes Élet tábor utótalálkozója
2024-10-26 | Székesfehérvár
A Sörédi Teljes Élet tábor utótalálkozója
2024.10.26. – A Szent István Hitoktatási és Művelődési Házban szervezik ismét a Sörédi tábor utótalálkozóját. A 80-as évek elejétől nyaraltatnak önkéntesek Székesfehérvár közelében, a Vértes hegység lábánál fekvő faluban, a római katolikus plébánia épületében sérült embereket. 1993 óta a „Teljes Élet” Szociális Alapítvány (www.teljeselet.hu) finanszírozza a programot, amely minden nyáron 8 héten keresztül biztosítja a kikapcsolódás és a közösségi élmény lehetőségét az érintettek számára, a kiskorútól a felnőttig minden korosztálynak.

Gyermekre vágyók lelkigyakorlata
2024-10-25 00:00 - 2024-10-27 00:00 UTC | Bárdudvar, Magyarország

Civil Összefogás Fóruma
2024-10-25 | Baranya vármegye

Ima nemzetünk hőseiért a Székesegyház emlékkeresztjénél
2024-10-22 09:00 | Székesfehérvár
2024.10.22. – A Székesegyház emlék-keresztjénél 9 órakor tartanak imádságos megemlékezést az 56-os áldozatokról a forradalom 68. évfordulója alkalmából a Székesfehérvári Egyházmegye szervezésében. Az ünnepség keretében együtt imádkoznak a történelmi egyházak helyi képviselői Spányi Antal megyés püspök meghívására a forradalom és szabadságharc áldozataiért. A csendes, imádságos megemlékezésen részt vesznek Székesfehérvár város és Fejér vármegye közéleti vezetői, és az áldozatok emlékére.közös koszorút helyeznek el.

A KOLO zenekar és a Tököli Délszláv Táncegyüttes műsora a Szent István Művelődési Házban
2024-10-20 19:00 | Székesfehérvár
A KOLO zenekar és a Tököli Délszláv Nemzetiségi Együttes műsora a Szent István Hitoktatási és Művelődési Házban
2024.10.20. – A KOLO zenekar és a Tököli Délszláv Nemzetiségi Együttes fergeteges színpadi műsora várja az érdeklődőket 17 órai kezdettel.

Hangverseny BÜK
2024-10-20 10:00 | Bük
A KÉSZ büki csoportja szervezésében az október 20-án, vasárnap 10 órakor kezdődő ünnepi szentmisén a Szent Kelemen-plébániattemplomban a Kossuth- és Liszt Ferenc-díjas karnagy, zeneszerző Sapszon Ferenc alapította budapesti Kodály Zoltán Magyar Kórusiskola végzős növendékei közreműködnek. A Magyar Örökség-díjas kórusiskola végzősei a szentmisét követően rövid koncertet adnak. Vezényel Tóth Márton karnagy.

Országos missziós gyűjtés
2024-10-20 | Székesfehérvár
2024.10.20. – Minden év októberében egy napon az ország valamennyi katolikus templomában a perselypénzt a missziók javára fordítják.

Szentségimádások Magyarország lelki megújulásáért a Székesegyházban
2024-10-19 20:00 | Baranya vármegye
Szentségimádások Magyarország lelki megújulásáért 2024 második félévben
A Székesegyházban engesztelő Szentségimádásokon imádkozzunk családjainkért és országunk védelméért. Hisszük, ha minél többen felajánljuk imáinkat és fohászainkat ez megvalósulhat.

„Jöjjetek Hozzám mindnyájan, akik elfáradtatok és meg vagytok terhelve
Én felüdítelek benneteket!”

Szövő Tanfolyam
2024-10-19 09:00 - 21:30 | Balatonudvardi, Tűzoltó u.5.
Kedves Tagcsaládok!
Szeretettel hívunk és várunk Benneteket október 19-én Balatonudvardiba ahol Szalontai-Wiktora Ramona és Jeszenszky Zsuzsanna megismerteti parasztszövőszéken a vászonszövés, szádfán pedig a szalagszövés technikáját.
A jelenlévők mindkét technikával megismerkednek, a nap végén a leszőtt dolgokat (levendulás zsák, szalag) mindenki hazaviheti. A programon maximum 12 személy tud részt venni, a jelentkezés feltétele rendezett tagdíjú NOE tagság.
A helyszínről, oktatónkról itt olvashattok: Szövőház
Helyszín: Szövőház Balatonudvardi, 8242 Balatonudvardi, Tűzoltó u.5.
Időpont: 2024. október 19. szombat, 9- 17:00 óra között
Az utazás önköltséges, igyekszünk abban segíteni, hogy a közelről érkezők akár együtt tudjanak utazni.
Az étkezésről mindenki maga gondoskodik, amennyiben a résztvevők nyitottak rá, egy batyus megoldással közösségi asztal is lehetséges, de 1800 Ft/fő áron ebéd is igényelhető.
A tanfolyamon a NOE támogatásából valósul meg ezért a részvevőknek csak 5000 Ft/fő regisztrációs díjat kell fizetniük. Ennek módjáról a résztvevőket majd emailben értesítünk.
A tanfolyamra felnőttek és 16. életévüket betöltött fiatalokat várunk, gyerekfelügyeletet nem tudunk biztosítani.
Jelentkezni október 10. lehet az alábbi linken: regisztráció
A link kitöltése egy személy részére lehetséges, ha egy családból többen jönnétek, még egyszer töltsétek ki a linket.
A jelentkezés eredményéről október 14-ig mindenkinek értesítést küldünk.
Szeretettel várunk Benneteket!

24 órás szentségimádás az öreghegyi templomban
2024-10-19 06:30 - 2024-10-20 07:30 | Székesfehérvár, Budai út 224.
Tölts időt Jézussal! – Adj időt az Úrnak! Gyere és szemléld Őt az Oltáriszentségben!
Szeretettel hívunk és várunk minden elcsendesedésre, imádkozásra vágyót az öreghegyi templomban, ahol minden hónapban egy alkalommal 24-órán keresztül nyitva van az ajtó, az országos folyamatos szentségimádási alkalmakhoz csatlakozva.
Az alkalmak szombat reggel 6.30-kor kezdődnek vasárnap a 7.30-ig, az akkor kezdődő szentmiséig tartanak. A nap folyamán egy-két óra kivételével csendes áhítatra hívunk mindenkit.
Szombat reggel gitáros, énekes áhítattal indítjuk el az alkalmat, (6.30-7.30) ezt a szent órát egyébként minden szombaton, egyházunkért, papjainkért, papi és szerzetesi hivatásokért, hazánkért, városunkért, családjainkért, fiataljainkért imádkozzuk.
Este 19.00-21.00-ig az Effeta közösség és a Spiritus zenekar vezetésével Máriával-Jézushoz címmel zenés, énekes elmélkedési áhítatot végzünk, amely óra alatt lehetőség szerint a plébános atya gyóntat.
A téli hideg időben az alkalmak a templom melletti közösségi teremben vannak megtartva.
„Jöjjetek hozzám mind, akik fáradtak vagytok, és terhet hordoztok, és én felüdítelek titeket.” (Mt 11,28)

Esterházy János élete és mártírhalála
2024-10-18 20:00 - 22:00 | Százhalombatta, Szent László utca 58.
A KÉSZ százhalombattai csoportjának meghívására tart előadást Molnár Imre szociológus, történész Esterházy János élete és mártírhalála címmel október 18-án, pénteken 18 órakor a Zenálkó Etel Óvárosi Közösségi Házban (Százhalombatta, Szent László u. 58.).

Taizé-i imaórák 2024 második félév
2024-10-18 18:00 | Székesfehérvár, Rákóczi u. 32.
Időpont: Minden páros hét péntekén 18 órakor
Helyszín: Jézus Szíve templom
Bejárat vagy a főbejáraton vagy oldalt, a sekrestye felől.
Imaórát tartunk taizé-i énekekkel.

2024 második felében az alább feltüntetett időpontokban lesznek az imaórák.
Egy alkalom egybeesik a 24 órás szentségimádással. (Vastagított, dőlt betűvel jelölt időpont.)
Télen a hittanteremben leszünk.
Az időpontok:
október 4.
október 18.
(nov.1. az ünnep miatt elmarad)
november 15.
november 29.
december 13.

A taizé-i közösség honlapja elérhető INNEN.
Mindenkit várunk szeretettel!

Ünnepség az Országos Papi Otthon 70. évfordulóján
2024-10-18 09:30 - 17:00 | Székesfehérvár
Ünnepi konferencia és szentmise az Országos Papi Otthon 70 éves évfordulóján Székesfehérváron
2024.10.18. – A Katolikus Szeretetszolgálat székesfehérvári Országos Papi Otthona 70 éves évfordulójára ünnepi konferenciát szervez. A 9.30-kor kezdődő alkalmon köszöntőt mond: Spányi Antal püspök, Dr. Cser-Palkovics András polgármester, Dr. Vajda Norbert főigazgató, Dr. Barna Tímea intézményvezető.
Az otthon múltjáról előadást Mózessy Gergely egyháztörténész, Smohay András művészettörténész, Dr. Soós Viktor Attila, egyháztörténész. A papi otthon jelenéről Száraz László spirituális, Egyed Viktor szeminarista és Burányi Roland atya, a Katolikus Szeretetszolgálat és intézményei lelkipásztora beszél.
Megszólalnak a Papi Otthon ellátottjai is. Az ünnepség 15 órakor szentmisével zárul.

Giesswein Sándorról, a hazai kereszténydemokrácia megteremtőjéről
2024-10-17 17:00 | Széchenyi István Egyetem Apáczai Csere János Kar Dr. Barsi Ernő terme, Liszt Ferenc utca 42., Győr, 9022
A KÉSZ győri csoportjának meghívására tart előadást Áldozó István főlevéltáros, a GYMS Vármegye Levéltárának osztályvezetője Giesswein Sándor, a hazai kereszténydemokrácia megteremtője címmel október 17-én, , csütörtökön 17 órakor a Széchenyi István Egyetem Apáczai Csere János Kar Dr. Barsi Ernő termében (9022 Győr, Liszt Ferenc utca 42.).

Előadás Madách Imréről
2024-10-16 19:45 | Felsővárosi plébánia, Szent Bertalan u. 3., Gyöngyös
A KÉSZ gyöngyösi csoportjának meghívására tart előadást Hajagos József, a Berze Nagy János Gimnázium történelem szakos tanára Madách Imre tevékenysége Nógrád vármegyében 1848–49-ben címmel október 16-án, szerdán 18.45 órakor a felsővárosi plébánia konferenciatermében (Gyöngyös, Szent Bertalan u. 3.).

Előadás: Kárpátaljai élet a háború árnyékában: tudósítók és hétköznapi emberek
2024-10-16 18:00 | Szent Kinga Közösségi Otthon, 1053, Budapest, 1053
A KÉSZ budapest-belvárosi csoportja előadást szervez Kárpátaljai élet a háború árnyékában: tudósítók és hétköznapi emberek címmel október 16-án, szerdán 18 órakor a a Szent Kinga Közösségi Otthonban (Budapest V., Egyetem tér 5. I. em. 5., a lift mellett balra, a kapunál 10-es kapucsengő). Az est vendégei: Nyíri-Iváncsik Kata, Debreceni Kamilla és K. Debreceni Mihály tudósítók, szerkesztő-riporterek.
Az esemény keretében a csoport adományokat gyűjt a SegítőKÉSZ kezdeményezés javára, kárpátaljai egyházi és civil szervezetek támogatására, akik a helyi rászorulók és háborús menekültek ellátásában vesznek részt.

Martos Levente Balázs püspök előadása
2024-10-16 17:00 | Mozgásművészeti Központ, Hóvirág u. 1., Veszprém
A KÉSZ veszprémi csoportja meghívására tart előadást Martos Levente Balázs esztergom-budapesti segédpüspök, a Központi Papnevelő Intézet rektora Meghívottak és választottak – náhány gondolat a keresztény és papi hivatásról címmel október 16-án, szerdán 17 órakor a ActiCity Tánc- és Mozgásművészeti Központban (Veszprém, Hóvirág u. 1., a volt Gyermekkórház).

Katolikus Társadalmi Napok - 2024.09.27-29
2024-09-27 10:00 - 2024-09-29 19:30 | Baranya vármegye
10:00-17:00 TUDOMÁNYOS KONFERENCIA // D50 Rendezvényközpont
A katolikus oktatás-nevelés múltja, jelene és jövője

Bejelentkezés 9 órától

A korszerű műveltség szolgálatában – A katolikus egyház szerepe a magyar nevelés történetében – Dr. Fejérdy András
A keresztény oktatás a 20-21. században – Korzenszky Richárd OSB
A pedagógus pálya jelene, jövője – Dr. Birher Nándor
Hit- és közoktatás – Dr. Udvardy György érsek

Szekcióülések

Digitalizáció esélyei és kockázatai az oktatásban – Dr. Pajtókné Dr. Tari Ilona
Gyermekvédelem – Diákjaink állapota és védelme – Rubovszky Rita
Hit és tudomány összhangja – Dr. Sáry Pál
Tanítórendek a magyar iskolarendszerben – Zsódi Viktor Sch.P.
Felzárkóztatás az oktatásban – Dr. Boros Julianna

Kihívások az oktatásban – kerekasztal-beszélgetés

Zádoryné Leiner Erika
Makkai László
Hortobágyiné dr. Nagy Ágnes

A konferencián való részvétel ingyenes, de előzetes regisztrációhoz kötött!
A regisztrációhoz vagy egy rövid adatlap kitöltése szükséges, az adatlap itt található.
Az adatlappal kapcsolatos adatvédelmi tájékoztató itt olvasható.
A konferenciára nemcsak az adatlapon, hanem a kattars@ebp.hu e-mail címre küldött levélben is jelentkezhetnek.

12:00-18:00 VÉRADÁS // Központi Papnevelő Intézet / Központi Szeminárium

18:00 NYITÓ SZENTMISE // Egyetemi Kisboldogasszony-templom

Főcelebráns: Dr. Veres András püspök, az MKPK elnöke
Zenei szolgálat: Don Bosco Ének- és Zenekar

20:00 KATOLIKUS ISKOLÁK KÓRUSAINAK KONCERTJE // Szent István-bazilika

Közreműködik:
Kodály Zoltán Magyar Kórusiskola
Weiner Leó Katolikus Zeneiskola
Pannonia Sacra Katolikus Általános Iskola
Patrona Hungariae Általános Iskola, Gimnázium
Piarista Gimnázium
Szent Angéla Ferences Általános Iskola és Gimnázium
Művészeti vezető: Sapszon Borbála

2024. SZEPTEMBER 28., SZOMBAT

10:00-18:00 KÖZÖS TÉR // Magyar Nemzeti Múzeum – Múzeumkert

Sátras és színpadi programok
Lehetőséget nyújtunk intézményeink, közösségeink és katolikus kiadók bemutatkozására, akik az egyház társadalmi tanítását valamilyen téren megvalósítják, melyhez a különböző korosztályok csatlakozhatnak.
Színpadi programok
Óvodások, általános és középiskolások, egyetemisták mutatkoznak be színpadi előadások keretében az egész napos programok, beszélgetések, előadások összekötő színfoltjaiként.
Továbbá fellép Dolhai Attila és a Magnificat zenekar, Sergő Sára és a 4 Akkord Show Kórus.

10:30-18:00 RÁZÓS KÉRDÉSEK // Magyar Nemzeti Múzeum – Díszterem

Témák:
10:30-12:00 Felzárkóztatás az oktatásban
Uzsalyné Dr. Pécsi Rita főiskolai tanár (Apor Vilmos Katolikus Főiskola), neveléskutató
Dr. Gloviczki Zoltán rektor, főiskolai tanár (Apor Vilmos Katolikus Főiskola)
Moderátor: Horváth Szilárd, a Búzaszem Katolikus Általános Iskola és Alapfokú Művészeti Iskola alapítója, tanár, médiaszakember
14:00-16:00 Teremtés- és életvédelem
Dr. Papp Miklós tanszékvezető, egyetemi tanár (Sapientia Szerzetesi Hittudományi Egyetem)
Moderátor: Zsuffa Tünde sajtószóvivő (Esztergom-Budapesti Főegyházmegye)
16:00-18:00 Etnikai sokszínűség hazánkban és Európában
Dr. Boros Julianna adjunktus (Pécsi Tudományegyetem)
Vecsei Miklós, a Magyar Máltai Szeretetszolgálat alelnöke, felzárkóztatásért felelős miniszterelnöki biztos
Moderátor: Zagyva Richárd, a Katolikus Karitász országos igazgatóhelyettese

12:00 SZENTMISE // Belvárosi Főplébánia

Főcelebráns: Dr. Székely János püspök
A szentmisén jeltolmácsolás lesz!

19:30 KERESZTÉNY FILMZENE KONCERT // Erkel Színház // jegyvásárlás: bdz.jegy.hu

Légy jelen!
Történetek azokról a keresztényekről, akik „jelen voltak” és életükkel ma is példát mutatnak nekünk. A róluk szóló filmek egy-egy ikonikus zenei témájával idézzük fel életüket, történetüket, melyekből egyben erőt is meríthetünk a mindennapok kihívásainak leküzdéséhez.
A koncert az Esztergom-Budapesti Főegyházmegye zeneiskolái és a Budafoki Dohnányi Zenekar egyedülálló együttműködéséből valósul meg.
Közreműködik:
Budafoki Dohnányi Zenekar
Kodály Zoltán Magyar Kórusiskola
Weiner Leó Katolikus Zeneiskola és Zeneművészeti Szakgimnázium
Vezényel: Hollerung Gábor

2024. SZEPTEMBER 29., VASÁRNAP

10:00 ZÁRÓ SZENTMISE // Szent István-bazilika

Főcelebráns: Dr. Erdő Péter bíboros
Zenei szolgálat:
Szent István-bazilika Énekkara – Karnagy: Farkasházi Dávid
Váci Székesegyház Szent Cecília Kórusa – Karnagy: Varga László

20:00 DICSŐÍTŐ EST // Szent István-bazilika

Szentségimádást vezeti: Dr. Fábry Kornél püspök
Művészeti vezető: Csanády Lőrinc

Váltott imádkozókkal - 40 Nap Az Életért nemzetközi ima, böjt, békés jelenlét
2024-09-25 07:00 - 2024-11-03 19:00 | Budapest, Hugonnai Vilma tér
szept. 25 – nov. 3-ig BUDAPEST, Hugonnai Vilma téren, NAPONTA 7-19 óráig, váltott imádkozókkal

a 40 Nap Az Életért nemzetközi ima, böjt, békés jelenlét
Érkeztető felelősnek jelentkezés: (Ők biztosítják a helyszínen a jelenlét folyamatosságát) https://forms.gle/h9M914FfC2wNjzW4A
Helyszíni imádkozásra időpont előjegyzés: (egy-egy órára) https://forms.gle/nPAL3QzJdeUvSRqq6

További 40 Nap Az Életért helyszínek: SZÉKESFEHÉRVÁRON, SZOMBATHELYEN, ZALAEGERSZEGEN
Minden helyszínről a pontos információk hamarosan elérhetők lesznek a honlapon: www.40napazeletert.hu

Kapcsolodó hír: https://johogyvagy.hu/40-nap-az-eletert-ima-bojt-bekes-jelenlet-megnyito/

40 Nap Az Életért ima, böjt, békés jelenlét MEGNYITÓ
2024-09-24 17:30 - 18:30 | Budapest, Hugonnai Vilma tér
Részletek:
https://www.facebook.com/events/1712329752859580/?acontext=%7B%22ref%22%3A%2252%22%2C%22action_history%22%3A%22[%7B%5C%22surface%5C%22%3A%5C%22share_link%5C%22%2C%5C%22mechanism%5C%22%3A%5C%22share_link%5C%22%2C%5C%22extra_data%5C%22%3A%7B%5C%22invite_link_id%5C%22%3A837020948580345%7D%7D]%22%7D

BESZÉLJÜNK RÓLA 8 válságterhesség története - filmvetítés
2024-09-23 18:00 - 20:00 | Budapest Erzsébet krt. 13.
BESZÉLJÜNK RÓLA 8 válságterhesség története

LASS UNS REDEN (LET US TALK) egy osztrák dokumentumfilm, ami megtöri a csendet az abortusszal kapcsolatban. A film a premieren MAGYAR felirattal kerül bemutatásra.

A film megtekintése után kerekasztal beszélgetés keretében vizsgáljuk meg az abortusz helyzetét, kérdéseit, Chris Horswell (SaveOne Europe), Gere Lilla (PAX TV), Móczár Gábor (Jó, hogy vagy! Életvédők Szövetsége), Olaj Anett (bizonyságtevő, abortusz.hu), Bergs Zsuzsanna (Kiáltás az Életért) és Balogh Ádám (Túlélő? Gyõztes! PAX TV sorozat műsorvezetője) részvételével.

FONTOS INFORMÁCIÓKIdőpont: 2024 szeptember 23, hétfő, 18 óraKapunyitás: 17:00 Kezdés: 18:00

A filmet az eredeti német nyelven, magyar felirattal vetítjük

Helyszín: @volt Híradó Mozi – Erzsébet Krt 13. – www.golgotabudapest.huBejárat a Dohány utca felől.

A belépés díjtalan, de a létszám limitált. (280 fő)
Regisztrálni az alábbi linken tudnak. https://forms.gle/hWAqgH5ngccpLomR6
A belépés ingyenes, úgyhogy nyugodtan hívhattok barátokat is.

Sok szeretettel várunk!

Legyen mindenkinek születésnapja
2024-09-21 14:00 - 17:30 | Budapest
Kedves Életvédő Barátunk!

Nagy örömmel számolunk be arról, hogy újabb nagyszabású életvő kezdeményezés indul útjára Magyarországon!
A „Mindenki Születésnapja Alapítvány” szervezésében 2024. szeptember 21-én 14 órától Budapesten életvédő felvonulás veszi kezdetét. A séta az Erzsébet tértől a Lánchídon át a Tabánig tart majd, ahol az eseményt közös születésnapi tortázással zárjuk!

A kezdeményezés mottója: Legyen mindenkinek születésnapja!

Az ötletgazdák számos életvédő szervezettel és magánszeméllyel összhangban és együttműködésben a széles nyilvánosság számára szeretnék eljuttatni életigenlő üzenetüket.
A sétán részt vesz és felszólal: Böjte Csaba, Lackfi János, dr. Dékány Ágnes
Az esemény nagykövete: dr. Csókay András
Az esemény fővédnökei: Keresztes Ilona, Frivaldszky Edit, Földi-Kovács Andrea, Móczár Gábor

A Legyen mindenkinek születésnapja! – felvonulás résztvevői vallják, hogy minden emberi élet értékes, megismételhetetlen és védendő a fogantatástól a természetes halálig.
Meggyőződésünk, hogy minden megfogant gyermeknek esélyt kell kapnia arra, hogy megszülethessen.
Azért indultunk el együtt, mert egy olyan jövőbeni világot képzelünk el, ahol minden egyes emberi élet szépségét és méltóságát értékelik és védik. És azért, hogy mozgósítsuk az életpárti embereket a közéletben!

Mindenkit hívunk és várunk, hogy vegyen részt velünk együtt a sétán, terjessze az eseményt a közösségén, szervezetén belül! Hívjon meg másokat is a rendezvényre!
Találkozzunk szeptember 21-én szombaton 14 órakor az Erzsébet téren!
(Bővebb információ a Mindenki Születésnapja facebook oldalán és a mindenkiszuletesnapja.hu oldalon.)

Csatoljuk továbbá az esemény facebook oldalát, ahol a szervezőknek a részvételi szándékot jelezni lehet.
https://www.facebook.com/share/16xRDDqzvdzSdk8S/

XXVII. Országos KOMT-konferencia
2024-09-13 14:00 - 2024-09-15 14:00 | Székesfehérvár, List Ferenc u. 1 – Szent IStván Terem, Liszt Ferenc u. 1, Székesfehérvár

Keresztény szexuális nevelés a 21. században
2024-04-20 09:30 - 17:30 | Szent István Hitoktatási és Művelődési Ház, Liszt Ferenc u. 1., Székesfehérvár, 8000, Magyarország
Szülők, pedagógusok egyetértenek abban, hogy szükség van a gyerekek szexuális nevelésére. Mégis nehéz elkezdeni. Ebben segít eligazodni ez a tréning. A program elsősorban 0-12 éves gyerekek szüleinek szól, de 13-14 évesek szülei, valamint pedagógusok számára is sok hasznos információt tartalmaz.
Egyedül nem megy tréning
Kapcsolódás, identitás, nemiség – keresztény szexuális nevelés a 21. században
Tréning vezetője: Eberlein Éva identitás coach
Dátum: 2024. április 20. 9:30-17:00
Helyszín: Székesfehérvár (a résztvevők létszámától függően alakul)
Jelentkezni a Regisztráció felületen lehet.
A tréninggel kapcsolatban érdeklődni lehet Kissevichné Toldi Hajnalkánál a +36205438294 telefonszámon, valamint e-mailben az eletvantebenned@gmail.com címen.
Költség: lásd a regisztrációs felületen, a résztvevők létszámától függően alakul
Ebéd: batyus (otthonról hozott szendvics, sütemény stb.)
Jelentkezési határidő: 2024. április 18.
A tréningről
Sok szülő egyetért azzal, hogy szükség van a gyerekek szexuális nevelésére. Mégis nehéz elkezdeni. Gyakori kérdés, hogy mikor kezdjem, mit mondjak. Van, aki attól fél, hogy túl korán kezdi, más attól, hogy túl sokat vagy éppen túl keveset mond el. Ezekben segít eligazodni ez a tréning. A program elsősorban 0-12 éves gyerekek szüleinek szól, de 13-14 évesek szülei, valamint pedagógusok számára is sok hasznos információt, ötletet, gyakorlatot tartalmaz. A tréning jelmondata: „Jobb egy évvel korábban, mint egy perccel később.”
Hogy kinek való a tréning? Néhány kérdés segíthet eldönteni:

Hogyan válaszolsz a 8 évesednek, amikor megkérdezi mi az óvszer és mire való?
Mikor kezded el és hogyan készíted fel a gyermeked a párkapcsolatra?
Hogyan segítesz gyermekednek, hogy tisztán élje meg a párkapcsolatát?
Mit teszel, ha a 12 éves gyermeked eléd áll azzal, hogy ő homoszexuális vagy nem-bináris? Ez elkerülhető?

A keresztény szexuális nevelés a 21. században témái
– Félelem helyett felvértezés: beszéljünk pozitívan Isten ajándékáról.
– Élet tisztelete, védelme, felelősségvállalás.
– Kincs vagyok – építsük fel gyermekünk identitását.
– Párkapcsolat: mikor, hogyan kezdjünk erről beszélni?
– Ártatlanság vs. tisztaság – hol a határ, mit tehet a szülő?
– Anyai és apai feladatok – mikor, ki, mit, hogyan?

Konferencia az élet védelmében
2024-04-13 09:00 - 17:00 | Semmelweis Egyetem – Elméleti Orvostudományi Központ, Tűzoltó utca 37-47., Budapest, 1094, Magyarország
Konferencia az élet védelmében a Dr. Batthyány-Strattmann László Orvoskör Egyesület szervezésében
Mondjunk igent az életre!
Időpont: 2024. április 13. 9:00-17:00
Helyszín: Semmelweis Egyetem Elméleti Orvostudományi Központ (1094 Budapest, Tűzoltó u. 37-47.)
A Konferencia az élet védelmében esemény meghívott előadói:
Barsi Balázs OFM – Széchenyi-díjas ferences rendi szerzetes, hitszónok, teológiai tanár
Dr. Bálint Balázs szülész-nőgyógyász szakorvos
Batthyány Boldizsár – Dr. Batthyány-Strattmann László dédunokája, Fiatalok Batthyány Körének elnöke
Dr. Csókay András – idegsebész főorvos
Keresztes Ilona – Együtt az Életért Egyesület alelnöke
Dr. Rojkovich Bernadette – Magyar Bioetikai Társaság elnöke
